ಭಾರತೀಯ ವಾಯುಪಡೆಯ 85ನೇ ದಿನಾಚರಣೆ: ನೀವು ತಿಳಿಯಲೇಬೇಕಾದ ವಿಚಾರಗಳು ಇಲ್ಲಿವೆ

ನವದೆಹಲಿ: ದೇಶದ ರಕ್ಷಣೆಗೆ ಪ್ರತಿಕ್ಷಣ ಸಿದ್ಧವಾಗಿರುವ ರಕ್ಷಣಾ ವ್ಯವಸ್ಥೆಯಲ್ಲಿ ವಾಯು ಸೇನೆಯ ಪಾತ್ರ ಅತ್ಯಂತ ಮಹತ್ವದಾಗಿದೆ. ಭಾನುವಾರ ಭಾರತೀಯ ವಾಯುಪಡೆ ಸ್ಥಾಪನೆಯಾಗಿ 85 ವರ್ಷಗಳು ಕಳೆದಿರುವ ಸಂದರ್ಭದಲ್ಲಿ ವಾಯುಪಡೆ ಭಾರತ ರಕ್ಷಣಾ ಕ್ಷೇತ್ರದಲ್ಲಿ ಸಾಧಿಸಿರುವ ಮಹತ್ವ ಹಾಗೂ ಐತಿಹಾಸಿಕ ಹಿನ್ನೆಲೆ ತಿಳಿಸುವ ಪ್ರಮುಖ ಮಾಹಿತಿಗಳು ಇಲ್ಲಿದೆ.

85ನೇ ವಾಯುಪಡೆಯ ದಿನಚಾರಣೆ ಪ್ರಯುಕ್ತ ವಿಶೇಷ ಏರ್‍ಶೋಗಳು ಮತ್ತು ಮಿಲಿಟರಿ ಪ್ಯಾರಡೆಸ್‍ಗಳನ್ನು ದೇಶಾದ್ಯಂತ ಇರುವ ಇಂಡಿಯಾನ್ ಏರ್‍ಫೋರ್ಸ್ (ಐಎಎಫ್) ನಿಲ್ದಾಣಗಳಲ್ಲಿ ಆಯೋಜಿಸಲಾಗಿದೆ. ಕಾರ್ಯಕ್ರಮ ಆಚರಣೆಯ ಮುಖ್ಯ ಸಮಾರಂಭವನ್ನು ಉತ್ತರ ಪ್ರದೇಶದ ಘಜಿಯಾಬಾದ್‍ನ ಭಾರತೀಯ ವಾಯುನೆಲೆಯಲ್ಲಿ ಆಯೋಜಿಸಲಾಗಿದೆ. ಈ ಸಮಾರಂಭದಲ್ಲಿ ಸೇನೆಯಲ್ಲಿ ಸೇವೆ ಸಲ್ಲಿಸಿ ಹುತಾತ್ಮರಾದ ವಾಯುಪಡೆಯ ಸೈನಿಕರನ್ನು ಸ್ಮರಿಸಿ ಗೌರವ ನೀಡುವ ಕಾರ್ಯಕ್ರಮ ನಡೆಯುತ್ತವೆ.

ಭಾರತೀಯ ವಾಯುಪಡೆ ದಿನಾಚರಣೆಯನ್ನು ಮೊಟ್ಟಮೊದಲು 1932ರಲ್ಲಿ ಅಕ್ಟೋಬರ್ 8 ರಂದು ಆರಂಭಿಸಲಾಯಿತು. 1933ರಲ್ಲಿ ಐಎಎಫ್‍ನ ಕೇವಲ 6 ಪರಿಣಿತ ಅಧಿಕಾರಿಗಳು ಹಾಗೂ 19 ಏರ್‍ಮೆನ್ ಸಿಬ್ಬಂದಿ ಸೇರಿದಂತೆ ನಾಲ್ಕು ವೆಸ್ಟ್ ಲ್ಯಾಂಡ್ ವಾಪಿಟ್ ಐಐಎ ವಿಮಾನಗಳನ್ನು ಮಾತ್ರಗಳನ್ನು ಹೊಂದಿತ್ತು. ಅಲ್ಲದೆ 1933 ಏಪ್ರಿಲ್ 1 ರಂದು ತನ್ನ ಮೊದಲ ಸ್ಕ್ವಾಡ್ರನ್ ವಿಮಾನವನ್ನು ಸಿದ್ಧಪಡಿಸಿತ್ತು.

ಎರಡನೇ ವಿಶ್ವ ಯುದ್ಧದ ಆರಂಭದಲ್ಲಿ 16 ಅಧಿಕಾರಿಗಳು 662 ಸಿಬ್ಬಂದಿಯನ್ನು ಹೊಂದಿತ್ತು. ಯುದ್ಧ ಕೊನೆಗೊಂಡಾಗ ಐಎಎಫ್ ಸಾಮರ್ಥ್ಯ  28,500 ಕ್ಕೆ ಹೆಚ್ಚಳವಾಗಿತ್ತು. 1945ರ ಮಾರ್ಚ್‍ನಲ್ಲಿ ಐಎಎಫ್ ಸಾಧನೆಗಳನ್ನು ಪರಿಗಣಿಸಿ `ರಾಯಲ್’ ಎಂಬ ಬಿರುದನ್ನು ನೀಡಲಾಯಿತು.

ರಾಯಲ್ ಇಂಡಿಯನ್ ಏರ್‍ಫೋರ್ಸ್(ಆರ್‍ಐಎಎಫ್) 1946ರಲ್ಲಿ ತನ್ನ ಮೊದಲ ಟ್ರಾನ್ಸ್ ಪೋರ್ಟ್ ವಿಭಾಗವನ್ನು ಪಡೆಯಿತು. 1950ರಲ್ಲಿ ಸರ್ಕಾರ ವಾಯು ಸೇನೆಯ ಹೆಸರಿನಲ್ಲಿದ್ದ ರಾಯಲ್ ಎಂಬ ಪದವನ್ನು ತೆಗೆದುಹಾಕಿತು. 1950 ನಂತರ ಐಎಎಫ್ ದೇಶದ ಪ್ರಮುಖ ನಾಲ್ಕು ಯುದ್ಧಗಳಲ್ಲಿ ತನ್ನ ಸಾಮರ್ಥ್ಯವನ್ನು ಪ್ರದರ್ಶಿಸಿದೆ

ಇದರಲ್ಲಿ ಮೂರು ಯುದ್ಧಗಳು ಪಾಕಿಸ್ತಾನದ ವಿರುದ್ಧ ನಡೆದರೆ, ಒಂದು ಯುದ್ಧ ಚೀನಾ ವಿರುದ್ಧ ನಡೆದಿದೆ. ಯುದ್ಧಗಳನ್ನು ಹೊರತುಪಡಿಸಿ ಐಎಎಫ್ 1999ರಲ್ಲಿ ಪಾಕಿಸ್ತಾನ ವಿರುದ್ಧ ನಡೆದ ಕಾರ್ಗಿಲ್ ಯುದ್ಧದಲ್ಲಿ `ಆಪರೇಷನ್ ವಿಜಯ್’ ಕಾರ್ಯಚರಣೆಯನ್ನು ಕೈಗೊಂಡಿತ್ತು. 1984 ರಲ್ಲಿ ಕಾಶ್ಮೀರದ ಸಿಯಾಚಿನ್‍ನಲ್ಲಿ ಪಾಕಿಸ್ತಾನದ ವಿರುದ್ಧ ಆಪರೇಷನ್ ಮೇಘದೂತ್ ಎಂಬ ಕಾರ್ಯಚರಣೆಯನ್ನು ಕೈಗೊಂಡಿತ್ತು. 1998ರಲ್ಲಿ ಮಾಲ್ಡೀವ್ಸ್‍ನಲ್ಲಿ ಉಂಟಾದ ಎಲ್‍ಟಿಟಿಇ ಪಡೆಗಳ ಸಂಘರ್ಷವನ್ನು ತಡೆಯಲು ಆಪರೇಷನ್ ಕ್ಯಾಕ್ಟಸ್, 1987 ರಲ್ಲಿ ಶ್ರೀಲಂಕಾದಲ್ಲಿ ಉಂಟಾದ ತಮಿಳ್ ಟೈಗರ್ ಉಗ್ರರನ್ನು ಸದೆಬಡೆಯಲು ಆಪರೇಷನ್ ಪೂಮಾಲೈ ಕಾರ್ಯಚರಣೆಯನ್ನು ಕೈಗೊಂಡಿತ್ತು.

ಅಲ್ಲದೇ ದೇಶದಲ್ಲಿ ಉಂಟಾಗುವ ಪ್ರಕೃತಿ ವಿಕೋಪಗಳ ಸಮಯದಲ್ಲಿ, ಭಯೋತ್ಪಾದಕ ದಾಳಿ ಮತ್ತು ಗಲಭೆಗಳು ನಡೆದಾಗ ರಕ್ಷಣಾ ಕಾರ್ಯಚಾರಣೆಯನ್ನು ಕೈಗೊಳ್ಳುತ್ತದೆ. ವಿಶ್ವಸಂಸ್ಥೆಯು 1961-1962ರಲ್ಲಿ ವಾಯುಸೇನೆಯನ್ನು ಕಾಂಗೋ ಶಾಂತಿ ಪಾಲನಾ ಪಡೆಯನ್ನಾಗಿ ಕಳುಹಿಸಿತ್ತು.

On Air Force Day, best wishes to our courageous air warriors & their families. Their determination & prowess ensure that our skies are safe. pic.twitter.com/rK6I9JfHLJ

— Narendra Modi (@narendramodi) October 8, 2017

#AFDay17 : #IAF Celebrates 85th Anniversary, Today. Watch Airforce Day Parade 2017
live on https://t.co/VexLWBHiGY @DefenceMinIndia pic.twitter.com/nHoe6cfQVs

— Indian Air Force (@IAF_MCC) October 8, 2017

#IAFDay All ranks of IN join me in wishing Air Warriors a Happy IAF Day. May you all continue to "Touch the Sky with Glory"- Adm S Lanba CNS pic.twitter.com/EMRaHZU1Cg

— SpokespersonNavy (@indiannavy) October 8, 2017

Glimpses of the #AirForceDay celebrations on its 85th anniversary.#AIRPics: Souvagya pic.twitter.com/FIQAlIEm8b

— All India Radio News (@airnewsalerts) October 8, 2017

Heartiest wishes to all warriors of the sky for 85 glorious years of air superiority. Thank you for safeguarding our frontiers #AirForceDay pic.twitter.com/HzBlokgdAh

— Dr Harsh Vardhan (@drharshvardhan) October 8, 2017

Greetings and best wishes to our brave Air Warriors and their families on #AirForceDay.

— Manohar Parrikar Memorial (@manoharparrikar) October 8, 2017